मेरठ: दीवाली का त्यौहार हमें संदेश देता है कि जिंदगी में हमेशा अच्छे काम करने चाहिए। लेकिन, इस पावन अवसर पर उत्तर प्रदेश के मेरठ से एक दिल दहला देने वाली खबर आई है। मंगलवार को मेरठ में एक युवक ने एक तीन साल की बच्ची के मुंह में पटाखा फोड़ दिया, जिससे बच्ची को गंभीर चोटें आई हैं। बच्ची को तुरंत अस्पताल ले जाया गया, जहां उसकी हालत नाजुक बताई जा रही है। डॉक्टर का कहना है कि बच्ची की जीभ कट गई है और उसके मुंह में पटाखे की धूल जम गई है।